30 наурыз. Жылнама
DATE: 07:00, 30 Наурыз 2024 | GMT +5
TITLE: 30 наурыз. Жылнама
URL: https://kaz.inform.kz/news/30-nauriz-zhilnama-06f69c/
META: DATE: 07:00, 30 Наурыз 2024 | GMT +5
TOTAL WORDS: 570
AUTHOR(S):
TEXT: АТАУЛЫ КҮНДЕР. Дүниежүзілік биполярлы бұзылыс күні. Оның басты міндеті - биполярлық бұзылыс туралы хабардарлықты арттыру және оның стигматизациясымен күресу. Дүниежүзілік биполярлы бұзылыс күні 30 наурызда атап өтіледі, өйткені бұл күні әйгілі голландиялық суретші Винсент Ван Гог дүниеге келген. Ал кейбір зерттеушілер ол туралы «шығармашылығына айтарлықтай әсер еткен биполярлы бұзылудан зардап шекті» деп санайды. ЕСТЕ ҚАЛАР ОҚИҒАЛАР. 1992 жылы Қазақстан Республикасы мен Сингапур Республикасы арасында дипломатиялық қарым-қатынас орнатылғаны туралы нота алмасу рәсімі болды. 1993 жылы Италияның «Экос» журналы Қазақстанға арналған арнайы санын шығарды. Басылым қазақ, орыс, итальян, ағылшын тілдерінде жарық көрді. 2001 жылы «Қазақстан Республикасы Президентінің «Болашақ» Халықаралық стипендиясы стипендиаттарының Қауымдастығы» құрылды. Қауымдастықтың негізгі міндеттерінің бірі – Әлеуметтік-экономикалық мәселелерді шешу үшін түлектердің күш-жігерін, зияткерлігін, шығармашылығын және іскерлік әлеуетін біріктіру, Қазақстан Республикасының экономикалық, әлуметтік және саяси прогресіне мүмкіндік беретін жасампаздық іс-шараларды өткізу. «Болашақтықтардың» құқықтары мен қызығушылықтарын қорғауға, біртұтас шаңыраққа біріктіріп ұйымдастыруды Қауымдастық өзіне жауапкершілікке алды. 2006 жылы Қазақстанда Халықаралық жазушылар мен публицистер қауымдастығының ресми өкілдігі ашылды. Халықаралық қауымдастықтың еліміздегі өкілдігі Алматыда орналасты. Әлемнің 35 мемлекетінде 4 жылдан бері тыңғылықты жұмыстар атқарып келе жатқан қауымдастық біздің ақын-жазушыларымызды, публицист-журналистерімізді сол елдерге таныту мақсатында жұмыстар атқарады. Қауымдастықтың штаб-пәтері Лондонда, Орталық Еуропа бюросы Прагада, баспа орталығы мен басқарма орны Ригада орналасқан. 2010 жылы Ислам Конференциясы Ұйымының жанынан Қазақстанның Тұрақты өкілдігі ашылды. 2011 жылы Алматыда Қазақстан және Орталық Азиядағы «Tennis. kz» Халықаралық теннис академиясының салтанатты түрде ашылуы өтті. Қазақстандық жаңа буын теннисшілеріне Орталық Азия мен ТМД елдеріндегі ең үздік кешен ұсынылды. Мұнда жеті жабық және жеті ашық корт, аэробика, гимнастика, фитнесзалдары, спорттық бар, сауна, аталмыш спортпен айналысуға қажетті заттар сататын арнайы дүкен, массаж кабинеттері бар. 2011 жылы Қазақстан Республикасының Ұлттық банкі «Тұңғыш ғарышкер» монетасын айналысқа шығарды. Номиналы – 500 теңге. Биколорлы монетаның пішіні шеңбер тәріздес, концентрациялы түрде орналасқан сақина және дискіден тұрады. Монетаның ішкі дискі күмістен, сыртқы сақинасы танталдан жасалған. Массасы 40, 7 грамма диаметрі – 38, 61мм., «рroоf» сапасымен жасалған, таралымы – 5 мың дана. Айманов атындағы киностудия түсірген «Әнші бала» фильмі Голливудта өткен International Family Film Festival атты халықаралық фестивальде «Үздік шетел драмасы» аталымында сыйлық алды. «Әнші бала» – жазда атаанасы ауылға апарған қалалық бала туралы хикая. 2013 жылы Қазақстан Республикасы Президенті жанындағы Мемлекеттік басқару академиясы Америка мемлекеттік басқару қоғамының толық мүшесі болды. 2017 жылы Норвегия Корольдігінің Қазақстандағы құрметті консулдығы ашылды. 2018 жылы Бразилия қаласындағы EBC штаб-пәтерінде «ҚазАқпарат» халықаралық ақпарат агенттігі EBC медиахолдингімен ынтымақтастық туралы меморандумға қол қойды. Меморандум Қазақстан мен Бразилия жетекші БАҚ өкілдері арасында өзара байланысты нығайту және ақпарат алмасу, мемлекет басшылары мен ресми делегаттардың іс-сапарларына, басқа да Қазақстан Республикасы мен Бразилия Федеративтік Республикасы аумағында өткізілетін мемлекетаралық шараларға ақпараттық қолдауды қамтамасыз ету және ұйымдастыру мақсаттарын көздейді. 2019 жылы 120 қазақстандық әскери қызметкер БҰҰ-ның «Әлемге қызметі үшін» медальдарымен марапатталды. Наградаларды салтанатты табыстау рәсімі БҰҰ-ның Ливандағы бекетінде өтті. Оған 600-ден астам адам, соның ішінде 30 елдің Елшілері мен әскери атташелері, «Шығыс» секторы бөлімшелерінің командирлері қатысты. uk журналы әлемдік теннисте танымал болып келе жатқан он жұлдыздың тізімін жасады, оған қазақстандық теннисші Елена Рыбакина кірді. Бұған дейін хабарланғандай, Рыбакина өз мансабында алғаш рет әлемдік рейтингтің топ-20 қатарына кірді, бұл – қазақстандық теннисшілер үшін тарихи жетістік. 2021 жылы «Balapan» телеарнасы Қазақстан Тәуелсіздігінің 30 жылдығына орай балаларға арналған «Әл-Фараби» телехикаясын жарыққа шығарды. Жобаның басты мақсаты – мектепке дейінгі және мектеп жасындағы балалар арасында ғылыми білімның маңыздылығын насихаттау. 2022 жылы Халықаралық көрмелер бюросына құрмет көрсету күні аясында EXPO 2020 Dubai Дүниежүзілік көрмесінің қорытындысы шығарылып, EXPO Awards марапаттау рәсімі өтті. Қазақстан Республикасының Ұлттық павильоны әлемнің 192 елі арасында екінші орын алып, «Көрме тақырыбын ашу» бас номинациясы бойынша күміс жүлдеге ие болды
